ka en ka ka ka ka ka ka ka ka en en ka ka ka en ka ka ka ka ka ca es es ne en en ka en en en ka ka en en en en en en en en en en en en en en ka en nl ka en en ka ka ka ka ka ka ka ka ka ka ka ka en en en en en pt en en en pt pt en en en en en en en en en en en en en en en en
ლიტერატურული რჩევები ლიტაგორასგან. აპრილი, 2015
Date: April 8, 2015Author: litagora 0 Comments
ვისაც თანამედროვე ქართულ ლიტერატურაზე გული შესტკივა და ამ მხრივ პესიმისტურად არის განწყობილი, ლია ლიქოკელის “დევისცოლის სიცილის” გაცნობას ვურჩევთ. ლიქოკელის ლექსები ენის მოქნილობის და უძირო ფანტაზიის ზეიმია. თუმცა, ლიქოკელის პოეზიის ყველაზე დიდი ღირსება ალბათ ის არის, რომ სიყალბის არანაირ შეგრძნებას არ გიტოვებს.
თუ თანამედროვე უცხოური პროზისკენ მიგიწევთ გული, პოლ ოსტერის “ნიუ იორკული ტრილოგია” (ქართულად ნაწარ მოები “ბაკურ სულაკაურის” გამომცემლობამ 2008 წელს თარგმნა) შეგვიძლია გირჩიოთ. წიგნი, სამი ერთმანეთისგან დამოუკიდებელი ნაწილისგან შედგება, თუმცა ყველას ოსტერის დამახასიათებელი პოსტმოდერნისტული “აურა” აერთიანებთ. აქ სხვადასხვა ისტორიები ერთმანეთში იხლართება, რეალობა ფანტაზიაში, ფანტაზია რეალობაში, დეტექტივი აბსურდში და აბსურდი დეტექტივში გადადის.
რეალობასთან უფრო ახლო სამყაროში თუ გინდათ აღმოჩნდეთ, ჯონ კუტზეს, “სირცხვილმა” (ქართული თარგმანი – გამომცემლობა”დიოგენე,” 2012 წელი) შეიძლება დაგაინტერესოთ. მე-20 საუკუნის მიწურულს დაწერილი წიგნი პოსტ აპარტეიდული სამხრეთ აფრიკის შესახებ მოგვითხრობს. მართალია წიგნში აღწერილიმა სამხრეთ აფრიკამ წარსულს ჩააბარა რასიზმი როგორც ჩვეუელებრივი მოვლენა, მაგრამ ნათელია, რომ მისგან დატოვებული იარები ჯერ კიდევ მძლავრობს და ყოველდღიურ ცხოვრებაში იჩენს თავს, განსაკუთრებით ქვეყნის პროვინციულ ნაწილში.
იმ შემთხვევაში თუ ინგლისურად, რუსულად, ან რომელიმე სხვა პოპულარულ ენაზე კითხვის ფუფუნება გაქვთ და თან სამეცნიერო ფანტასტიკა გაინტერესებთ, არ გამოტოვოთ ენდი უერის “მარსელი”. საინტერესოა რომ თავდაპირველად, 2011 წელს უერმა წიგნი ელექტრონულად დამოუკიდებლად გამოსცა და იმავე წელს დიდი პოპულარობა მოიპოვა. გამომცემლებს ეს წარმატება არ გამოჰპარვიათ და 2014 წელს რომანი დაიბეჭდა. წიგნი, მარსზე შემთხვევით მარტოდ დარჩენილი ასტრონავტის შესახებ მოგვითხრობს, რომელსაც თითქმის შეუძლებელი მისია აქვს შესასრულებელი – გადარჩეს სიცოცხლისთვის გამოუდეგარ პირობებში. და კიდევ, წლის ბოლოს “მარსელი” დიდ ეკრანზეც შეგიძლიათ იხილოთ.
და ბოლოს, თუ ჯერ არ წაგიკითხავთ კლასიკად აღიარებული ჰარპერ ლის “ნუ მოკლავ ჯაფარას,” მხოლოდ იმის თქმა შეგვიძლია, რომ წინ ძალიან დიდი სიამოვნება გელით. ეს წიგნი არის სიკეთით და სითბოთი გაჯერებული საოცრად ადამიანური ისტორია. თუ წიგნს ადამიანის უკეთესობისკენ შეცვლის ძალა შეიძლება ჰქონდეს, ჰარპერ ლის ეს რომანი სწორედ ასეთი წიგნია.
დევის ცოლის სიცილიენდი უერილია ლიქოკელიმარსიანელინიუ იორკული ტრილოგიანუ მოკლავ ჯაფარასპოლ ოსტერისირცხვილიჯონ კუტზეჰარპერ ლი
View all posts by litagora
Previous Previous post: ტოლკინის პასუხი ნაციზმს
Next Next post: გიუნტერ გრასი: შეიძლება გაუაზრებლად მსოფლიო ომში მთვარეულებივით შევაბიჯოთ
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Enter your email address to follow this blog and receive notifications of new posts by email.
ყველაზე ნახვადი ბოლო 48 საათში
კასანდრა - ომი ქალის თვალთახედვით
15 სერიალი, რომელიც დაგავიწყდათ, ან ყურადღება არ მიაქციეთ
მურთაზ ჩიქოვანი | სტენდ-აფ კომედია
ჟოზე სარამაგუ: მწერალი, რომელიც ვატიკანს დაუპირისპირდა
ჩარლზ ბუკოვსკი: მონებს არასდროს უხდიან იმდენს, რომ გათავისუფლდნენ...
ეჟენ დელაკრუას თავისუფლება მიუძღვება ხალხს | რატომ ვტყუვდებით?
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Join 224 other followers
Already have a WordPress.com account? Log in now.